University of Abuja

De University of Abuja be tertiary institution wey dey Nigerian capital, Abuja. Dem establish am for January 1988 (under Decree No. 110 of 1992 as amended) as dual-mode university plus de mandate say dem go run conventional den distance learning programmes. Academic work start for de university for 1990 insyd plus de matriculation of ein pioneer students.

 Dema History 
De university start from sam temporary site, made up of three blocks of building wey be for sam primary school wey dey Gwagwalada, wey be de mini-campus". Academic activities start for de mini-campus for 1990 insyd, after wey dem allocate university sam expanse of land covering ova11,800 hectares (29,000 acres) along de Abuja city Airport road for de development of ein main campus.

Relocation go de permanent site be ongoing to date. De campus now dey host three female den two male hostels housing thousands of students. However, de distance learning offices of de university dey within de Abuja municipality (Area 3 Garki) wer dem dey hold contact sessions of de programme.

 Dema Library 
Dem establish de University Libraryfor 1988 so say ego support teaching, learning den research so say ego meet de objectives of de University of Abuja plus information resources online den offline. De University main library dey de main Campus along Airport Road, Abuja.

 Dema Academics 
De university dey offer diploma, undergraduate den post-graduate degree programmes as well as sam Centre for Distance Learning School wey dey provide university education give menners wey no go fi  acquire such education through de regular university system den menners wey get interest say dem go acquire new knowledge den specialised skills.

Sam list of faculties den colleges wey currently dey de University of Abuja dey include:

 Faculty of Agriculture
 Faculty of Art
 Faculty of Education
 Faculty of Engineering
 Faculty of Law
 Faculty of Management Sciences
 Faculty of Sciences
 Faculty of Social Sciences
 Faculty of Veterinary Medicine
 School of Post Graduate Studies
 School of Remedial Studies
 College of Health Sciences
 College of Medicine
 The Institute of Legislative Education

De University get further plans say ego commence de Geology den Mining program for 2023/2024 academic session wey de Vice Chancellor of de University of Abuja, Professor Abdul-Rasheed Na’Allah state.

 Dema Council den Administration 
De key organs den officers wey dey de administration den governance of de university insyd be de Governing Council, de Senate, de Congregation den de Convocation, de Vice-Chancellor, Two Deputy Vice Chancellors (Administration den Academic), de Registrar den Secretary to Council, de Bursar, de University Librarian, Deans of Faculties, Directors of Centres den Institutes den Heads of Department. All dese organs den officials dey get support from de Committee system wey be de pivot of administration of de university.

 De Governing Council 
De Council dey consist of de Chairman wey sana be Pro-Chancellor of de university, de Vice Chancellors (Administration den Academic) sam representative of de Federal Ministry of Education, four persons wey National Council of Ministers appoint dem say make dem represent broad national interests, four persons wey Senate appoint from ein members, one persons each wey Congregation appoint den de Convocation among dema members den de Registrar as Secretary give Council. De council be de highest policy-making organ give de university.

 De Senate 
De Senate be de highest University authority for academic matters top. Ebe de general function of ce Senate say ego organise den control teaching for de university den de admission den discipline of students, as well as ce promotion of research. De Senate dey comprise of de Vice-Chancellor as Chairman, de Deputy Vice-Chancellors, de Professors, de University Librarian, Deans, Directors den Deputy Deans, Heads of Academic Departments, one member of academic staff wey dey represent each Faculty den de Registrar as Secretary.

 De Congregation 
De Congregation be made up of all members of staff of de university wey na dem be university graduates by appointment. De Vice-Chancellor be de Chairman wey de Registrar be de Secretary. Congregation meetings, wey be statutory, dem dey bell dem so say dem go give members opportunities den get say for matters wey dey affect dema welfare.

De university dey run sam consultancy services sub-degree program den sam institute of education wey dey cater for de professional needs of teachers den specialised needs of government education bodies; edey provide avenues give de establishment of linkages for education matters top plus organisations den institutions wey dey within den outsyd Nigeria.

De University for ein 96th regular meeting tym for May 2023 insyd promote 19 of ein academic staff t=go professorial rank. Dem promote 8 go de rank of professor, wey dem promote 11 go de rank of associate professor.

For de 96th Regular meeting insyd, de Governing Council of de University of Abuja approve de appointment of de youngest professor of law wey dey Nigeria insyd den de first female professor of law from Northwest Nigeria, Aisha Sani Maikudi, alongsyd Professor Philip Afaha as Deputy Vice Chancellors Academic den Administrative respectively.

 Gallery 

 Notable alumni 

 Aishah Ahmad, deputy governor Central Bank of Nigeria.
 Chuks Anyaduba - lawyer, filmmaker den humanitarian
 Natasha Akpoti-Udaughan - Nigerian Politician, Lawyer den Activist
 Dike Chukwumerije - Nigerian spoken word den performance poetry artist den author
 Jake Okechukwu Effoduh - radio personality, human rights activist den lawyer
 Olumide Idowu - youth campaigner den climate change activist
 JaySynths – record producer
 Kanayo O. Kanayo - actor, film maker den lawyer
 Ebuka Obi-Uchendu - Lawyer, media personality
 P-Square, Afrobeat duo
 Imaan Sulaiman-Ibrahim – director-general of NAPTIP
 Uba Sani, Current governor of Kaduna State

 References 

Category:Universities den colleges insyd Nigeria
Category:Educational institutions dem establish insyd 1988
Category:Education insyd Abuja
Category:Public universities insyd Nigeria
Category:1988 establishments insyd Nigeria
Category:Universities den colleges insyd Africa
Category:Universities insyd West Africa
Category:Education insyd West Africa
Category:Education insyd Africa

 External links 

 Official website
 Universities Socketworks College Portal